Gaurav Arora biography in hindi अभिनय जगत वो जगत है जहाँ एक अभिनेता को कई मुक़ामों से गुज़ारना होता है. गौरव अरोरा मॉडलिंग और अभिनय जगत में एक नया चेहरा हैं. अपने जोश और अपनी क़ाबिलियत के दम पर ये 2006 में “ग्लैडरग्स मैंनहंट एंड मेगा मॉडल कांटेस्ट” में दूसरे रनरअप रहे. कई फैशन शो, रैंप, प्रिंटशूट्स आदि के साथ साथ इन्हें कई मक़ामी टेलीविज़न कॉमर्सियल में देखा जा चुका है. अपने रास्ते में आगे बढ़ते हुए इन्हें वो मोड़ बहुत जल्दी मिला, जहाँ से इनका रुख़ पहले परदे की तरफ़ हुआ. 2016 में “विशेष फ़िल्म्स” के बैनर तले इन्हें फ़िल्म “लव गेम्स” में काम करने का मौक़ा मिला, जिसका निर्देशन जाने-माने निर्देशक विक्रम भट्ट कर रहे थे. पुनः वे विक्रम भट्ट की ही फ़िल्म “राज़ रिबूट” में समीर सक्सेना का दमदार किरदार निभाते हुए नज़र आये. साल 2016 के “स्टार डस्ट अवार्ड” में “बेस्ट डेब्यू मेल” के लिए इन्हें नामित किया गया.